*VEGA og Live Nation præsenterer:*

**Chicago-rapperen Saba omstøder modstand til musikalsk drivkraft**

*Lørdag den 9. marts er der mødepligt for alle Kendrick Lamar fans, når Chance The Rapper og Nonames legekammerat Saba brillerer i Lille VEGA.*

På trods af at Saba har dæmoner med i bagagen, så tynger de ham ikke. Tværtimod. Chicago-rapperen har forvandlet hjerteskærende modstand til musikalsk drivkraft. På scenen skinner Sabas karismatiske selvsikkerhed gennem det buldrende mørke, hvilket hans [NPR Music Tiny Desk Concert](https://www.youtube.com/watch?v=LTzmjU8aOR4) også vidner om.

På Chance The Rappers nummer ”Angels” messer Saba om engle, men på sin egen plade *Care For Me (2018)* er det de indre dæmoner, der fylder. Det nye album bearbejder sorgen over at miste sin fætter og Pivot Gang-kompagnon Walter Long Jr., som blev stukket ned i en alder af blot 24 år.

Sabas hjemby, Chicago, er berygtet for dens høje mord- og voldsrater. Det hårde miljø gennemsyrer albummet med tankevækkende lyrik. De 10 dunkende skæringer krøb under huden på Pitchforks anmelder, der belønnede dem med en 8.7 score og ordene: *”Through Saba’s inner turmoil, he finds his most powerful and diaristic storytelling”*

Debutalbummet, *Bucket List Project (2016)*, summede derimod af positivt. Her tog Saba kampen op imod Chicagos brutale omdømme og stræbte efter at give sine medborgere noget at se op til. At være et fyrtårn i en by indhyllet i mørke og tragedier.

**Fakta om koncerten:**
Saba (US)
Lørdag d. 9. marts kl. 21.00
Lille VEGA, Enghavevej 40, 1674 København V
Billetpris: 200 kr. + gebyr
Billetsalget starter fredag d. 9. november kl. 10.00 via vega.dk, livenation.dk og Ticketmaster.